WƐ̈R Ë RƆT: GƆ̈C PUƆƆTH Ë PIÖC (THUKUL)

Athör de wël de kɔc ke mïth

**Ke we bï röt päl piny yïn wek ë mɛnh du në ye run kënë yic, gɔ̈c de piöc/thukul e ciɛ̈t ke mec. Gɔc de piöc/thukul e yic riɛl ku apuɔth, ku athör de wël kënë e wël kɔ̈k ë mɛɛth de mɛnh du bɛ̈ɛ̈I bï yïn kony ku mɛnh du bak röt waar në lɔ pan ë piöc ë ruɔ̈ɔ̈n lök ë lɔ.**

Mɛnh du acï kä juɛ̈c ë wɛ̈r ë rɔt kor ku kä dït yök wënthɛɛr në pïr de yic. Të bï mɛnh du luui thïn tënë kä thɛɛr/ käk ë yam (cimën ë lɔ ajadha, gɔ̈c de muɔ̈ɔ̈k ë meth wɛ̈lɛ̈ pan ë piöc ë mïth kor, lɔ në köl ë theec ku yïk jäl/wɛ̈r ë rɔt tënë lon tök lɔ në dɔ̈ yic) ayï yiɛ̈k thura ë të ye mɛnh du luui thin tënë käk ë yam ku ba kony apuɔth kadɛ̈.

# Ye wɛ̈t Ë ŋu ye gɔ̈c puɔɔth de piÖc ya kË puɔth apɛɛi?

Gɔ̈c puɔɔth de piöc/thukul ë piöc puɔth bɛ̈ɛ̈I ku rëër/ciɛɛŋ puɔɔth ë miɛt ë puɔ̈u tënë mɛnh du ë thä de wɛ̈r ë rɔt yic ku ku lɔ tueŋ. Yen e yïn kuɔny ba lɔ tueŋ ë piöc de mɛnh du muɔ̈k tueŋ ku dït de ku kony keek bike röt ya yök keke cïn riɔ̈ɔ̈c, riɛ̈l ë puɔ̈u ku yekë rɔ̈m ke kɔc ku ɣän ë yam.

# TƐ̈Ɛ̈u de mɛnh du ne piÖc/thukul yic

Thukuul juɛ̈c ke mïth kor aa tɛ̈ɛ̈u den ë mïth e piöc yic gɔl në pɛɛi ë dhiëc, në run këc mïth go jɔk ke thukul. Të tɛ̈ɛ̈u yïn mɛnh du në thukul yic, ke yïn ajuak thä bï yïn ke thukul nyic në käk ajuɛɛr ku loiloi de wɛ̈r ë rɔt në piöc. Wɛ̈r ë rɔt puɔth e rɔt jɔɔk në kaam këc ruɔ̈ɔ̈n thök ku le tueŋ në nïn lik kë piööc/thukul.

# KÄk ajuɛɛr ku loiloi de wɛ̈r Ë rɔt nË piÖc/thukul yic

Mɛt ë rɔt në käk ajuɛɛr ku loiloi de wɛ̈r ë rɔt në piöc/thukul abï yïn ku mɛnh du kuɔny bake deet yic apuɔth bï thukul ya kë cït ŋu ku jɔɔk math kek mïth kɔ̈k ku kɔc ke mïth kɔ̈k bï ya lɔ në thukul yic.

## Wɛ̈t Ë piÖc de wɛ̈r e rɔt ku cil/dÏt

Ran piööc ë mɛɛth abï athör ye cɔɔl *Transition Learning and Development Statement gɔ̈t* (Wɛ̈t ë wɛ̈r ë rɔt). Wɛ̈t ë wɛ̈r ë rɔt kënë abï käk nhiɛɛr mɛnh du, käk yie ŋiɛc looi, ku ku ɣän kek ë riɛl mat yic në luɛl. Yen abï dhɔ̈l ye raan ë ke piööc nyuɔɔth ku aciir ke piööc në rin bï ran ajuɛɛr ë piöc de mɛnh du käke piööc dac ŋic.

Na ca ciir ke yï bï mɛnh du tuɔɔc tënë ajuɛɛr de thukuul ë thää aɣeer (OSHC), ke wɛ̈t ë wɛ̈r ë rɔt alëu bï rɔm ke kɔc ajuɛɛr de OSHC aya. Wɛ̈t ë wɛ̈r ë rɔt e kɔc ë piöc ke OSHC kuɔny bïkë kä nhiɛɛr mɛnh du juiir ku kony ke në lɔ tueŋ në kaam mɛɛth, thukul ku OSHC.

Wɛ̈t ë wɛ̈r ë rɔt alëu bï yïn kony ba deet yic, ku kuɔ̈ny ë, jam ë ku ye jam në piöc de mɛnh du ë ke lɔ tueŋ ke wɛ̈r ë röt ë thukul. Yin abï yiɛ̈k bak athör de Wɛ̈t ë wɛ̈r ë rɔt de mɛnh du cï thäp ë thiɔ̈ɔ̈ŋ.

Wɛ̈t ë wɛ̈r ë rɔt anɔŋic wël ë guɔ̈p de mɛnh du, agutci rin ke, köl den ë dhiëëth ë yen, ku thura ku jɔl aa rin ku, ku të yen ë yïïn yɔ̈k thin. Na ye tëde, ka bï yic naŋ rin ku ɣän ke kɔc ŋic wël ë mɛɛth kek kony meth.

Wɛ̈l ke wɛ̈r ë rɔt aye gɔ̈t në kam de 4, ku na nɔŋ mɛnh du niööp wɛ̈lɛ̈ gäu ë dït, ke ran ë piöc ë mɛɛth de mɛnh du abï wɛ̈t ë wɛ̈r ë rɔt dac gɔ̈t në pɛi ë Dhetem/Dhorou ke göl ë jam kek ë thukul ë mɛnh du ci lɔc në mɛt ë thin ë käk ë puol/theec.

Në rin ŋic yïn kä juɛ̈c tënë mɛnh du, käkuk ba mat thin në wɛ̈t yic apuɔth apɛɛi. Yïn abï tuɔ̈c ba bak ë Wɛ̈t ë wɛ̈r ë rɔt thiɔ̈ɔ̈ŋ. Thiɔ̈ɔ̈ŋ de ye bak de wɛ̈t ë wɛ̈r ë rɔt kënë abï thukul kony bïkë ŋic bï mɛnh du ku yïn kony kadɛ̈ ku nä ye këya ke wek abï naŋ gɔ̈c ë thukul dït.

Anɔŋ bak bï mɛnh du thiɔ̈ɔ̈ŋ aya (bï ran dït kuɔny lëu bï ya yïïn wɛ̈lɛ̈ ran ë piöc ë mɛɛth). Abaŋ kënë anɔŋic thuur ku kä cï gɔ̈t thɛɛr kɔr mɛnh du bike ŋic në thukul yic ku ye ŋu yekë tak në gɔ̈c ë thukul.

## Te ye rɔ̈m wËl kek Ë thukul de mɛnh du

Në run 2018, wɛ̈t ë wɛ̈r ë rɔt abï thääp ë luɔi, rɔm ku tɛ̈ɛ̈u ë në abuɔn ë piny nhom abɛ̈n cï liep në *Insight Assessment Platform* ( e wɛ̈t abuɔn ë pinynhom nɔŋic käke thëm). Wël cï ke tɔ̈ɔ̈u ë *Insight Assessment Platform* abɛ̈n abï tɔ̈ në tɔ̈ɔ̈u yic të cïn kë yök keek pan Austrailia*.*

*Insight Assessment Platform* alui wënthɛɛr në thukuul akuma de Victoria ku e thukuul puɔ̈l bike käke piöc ku dït de mɛnh du bï cieŋ gɔ̈ɔ̈r. Thukuul ke Catholic ku kɔ̈k kääc ke pɛ̈c alëu bike wɛ̈t ë wɛ̈r ë rɔt de mɛnh du yök tënë *Insight Assessment Platform* wɛ̈lɛ̈ alëu kë bike kë gɔ̈t ë wargak wɛ̈lɛ̈ kënë kɔmpiötar yök tënë käk ë mɛɛth de mɛnh du.

Akut ë Piöc ku Piööc (Akut) ë loiloi kek kɔ̈k gäm kɔc ë kɛ̈ŋ looi aɣeer. Të cï kän rɔt looi, tiɛ̈t ë wël aye göör në akut ke ye bak de gɛm ë luɔɔi. Akut acï thëm de kë bï rɔt looi në tɔ̈ɔ̈u ë wël de *Insight Assessment Platform* bï rëër ke cï mat ke Löŋ ë Tɔ̈ɔ̈u ë wël Akut.[www.education.vic.gov.au/Pages/privacypolicy](http://www.education.vic.gov.au/Pages/privacypolicy).

Wël kë Wɛ̈t ë wɛ̈r ë rɔt ku wɛ̈l kë gɛ̈t piny në thukuul kɔ̈k yiic alëu bï Akut looi bï yen ë ke nyin tïït ku göör wël. Wël kë abï gam ë ke ye nimiraa (nimira ku kä cï thuur) ku acï bï mïth took luel rin.

Në wël juɛc kɔ̈k ke *Insight Assessment Platform*, lɔr tënë Akut de Piöc ku Piööc ë psts@edumail.vic.gov.au.

# NË wËl juɛ̈c kɔ̈k

Ke yï nem [www.education.vic.gov.au/transitiontoschool](http://www.education.vic.gov.au/transitiontoschool)

Athör kënë acï waaric në thook juɛ̈c yiic ku atɔ̈ ne [www.education.vic.gov.au/transitiontoschool](http://www.education.vic.gov.au/transitiontoschool).